**Sablon Centropa oktatási anyag készítéséhez**

|  |
| --- |
| **Alapadatok** |
| *Projekt / Óraterv / Feladat címe: „Emberek az embertelenségben”- Kinszki Judit: Szerelem papírrepülőn*  *Iskola: Aranyosapáti Általános Iskola*  *Város: Aranyosapáti*  *Tanár(ok) neve: Dicső Zsoltné, Dicső Réka, Benkő Zsigmondné, Izsákné Karámos Erika, Burók-Belenszky Katalin, Szakszonné Csicsák Erzsébet* |
| **Résztvevő diákok** |
| *Diákok száma: 15 fő*  *Életkor: 14 év*  *Évfolyam: 8. évfolyam* |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  A kiinduló kérdéskör az emberi kapcsolatok, a szerelem, a házasság. Ezt a témát tovább folytatva, rávilágítani arra, hogy milyen tényezők és hogyan befolyásolják/befolyásolhatják a társas kapcsolatokat, (Jelen esetben a házasságot). A II. vh. idején milyen események voltak meghatározóak a családok- különös tekintettel a zsidó családok- életében? Fókuszba helyezni a holokauszt okozta veszteségeket.  *Milyen tantervi követelményekhez kapcsolódik az óraterv?*  A témát illetően projektben, illetve több tanórát érintő témahétben gondolkodunk.  Osztályfőnöki óra: társas kapcsolatok, érzelmek, szerelem, házasság, társ elvesztése  Irodalom óra: Radnóti Miklós és Gyarmati Fanni kapcsolata, házassága – elvesztés  Történelem óra: zsidóság helyzete a II. vh.idején, holokauszt  Fotó szakkör: ismerkedés Kinszki Imre munkásságával, munkáival. Fotók készítése Kinszki Imre témáihoz hasonlóan  Témahét zárása: Kisvárda Rétköz Múzeum megtekintése.  *Milyen tudást, ismeretet szereznek a diákok az óra során?*  *Megismerik Kinszki Imre munkásságát, mélyebb bepillantást nyernek a holokauszt borzalmainak következményeibe. Jobban megismerik Radnóti Miklós és Gyarmati Fanni kapcsolatát.*  *Milyen készségeik, kompetenciáik fejlődnek?*  *Kommunikációs készség, esztétikai érzék fejlesztése.*  *Érzékenyítőleg hat a diákokra az őszinte érzelmek kinyilvánítása kapcsán. Empátia, tolerancia, kitartás, küzdelem egy célért.* |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*  *Centropa film- Szerelem papírrepülőn*  *Gyarmati Fanni naplói*  *Holokauszt témájú filmek (A zongorista, Schindler listája)*  [*https://www.youtube.com/watch?v=loidEUp\_-iA*](https://www.youtube.com/watch?v=loidEUp_-iA)  [*https://www.youtube.com/watch?v=RrYDoc0glXU&list=PLpAb\_V0Oz0xf80MED1nSfAll1tcCvGNPD&index=7*](https://www.youtube.com/watch?v=RrYDoc0glXU&list=PLpAb_V0Oz0xf80MED1nSfAll1tcCvGNPD&index=7) |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:* Témahétre terveztük a téma, nevezetesen, a holokauszt feldolgozását. Több tantárgy órai anyagát e köré a téma köré szerveztük. Célunk, hogy a diákok korosztályuknak megfelelően, minél szélesebb körben ismerjék meg a holokauszt borzalmait. A téma fajsúlyossága miatt ötvöztük a Centropa film (Szerelem papírrepülőn) köré, a főként zsidó lakosságot érintő borzalmak láttatását. Akárcsak Radnóti eclogái, úgy hoz „emberséget az emberietlenségbe” a Kinszki- film.   1. nap: **Osztályfőnöki óra**: Téma a szerelem, az emberi kapcsolatok, érzelmek kinyilvánítása.   Előkészítés: kis papírlapokat helyeztünk el a padokon. Kértem a diákokat, hogy mindenki vegyen el egyet és írjon rá egy szót vagy rövid mondatot a szerelem, a házasság, a fiú-lány kapcsolat témáiból, persze név nélkül. Ezt követően kértem, hogy mindenki hajtogasson ebből a papírlapból egy repülőt és reptesse a terem közepére! Ezek után mindenki véletlenszerűen válasszon a repülők közül egyet és olvassa fel a rajta található szót, mondatot. Miután mindenki felolvasta és véleményezte a leírtakat, megkérdeztem, hogy milyen okok rombolhatnak szét egy kapcsolatot vagy házasságot.  Mindezek után együtt megnéztük Kinszki Judit: Szerelem papírrepülőn c. filmjét.   1. nap: **Történelem óra**: Téma a zsidósággal szemben elkövetett gaztett, a holokauszt. Az órán visszacsatoltunk a filmben elhangzottakra. Részleteket néztünk meg a Zongorista ill. a Schindler listája c. filmekből is.      1. nap**: Irodalom óra**: A téma Radnóti Miklós élete és költészete. Párhuzamot vontunk Radnóti és Gyarmati Fanni, valamint a Kinszki házaspár életutja mentén. Szintén párhuzamot kerestünk a két férfi (Radnóti Miklós –Kinszki Imre) sorsának alakulásában és tragikus végkimenetében. Beszélgettünk a Radnóti és a Kinszki házaspár tagjainak szerelméről, kapcsolatáról. Részleteket olvastunk fel Gyarmati Fanni naplóiból. 2. nap: **Fotó szakkör**: Téma Kinszki Imre munkássága. Ismerkedés az általa készített fotókkal. A szakkör vezetőjének segítségével próbáltak olyan stílusú, témájú képeket készíteni a tanulók, amilyeneket maga Kinszki Imre is készített.   <https://hu.wikipedia.org/wiki/Kinszki_Imre>  <https://fortepan.hu/hu/photos/?donor=Kinszki%20Imre>  <https://vintage.hu/artists/modern/kinszki-imre/kinszki-imre-3>   1. nap: **Látogatás a Rétköz Múzeumba- Kisvárda**- A „Hűségedben járunk” című állandó kiállítás megtekintése   <https://www.vardaimuzeum.hu/hu/kiallitasok/allando-kallitasok/husegedben-jarunk-cimu-kiallitas> |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  *papírrepülő üzenettel* |
| **Dokumentáció** |
| *Dokumentáljátok valamilyen formában az órát (pl. fotók, videók, esszék, stb.)? Ha igen, örömmel vesszük, ha elkülditek nekünk.*  Kiállítást szervezünk a tanulók által készített fotókból- Kinszki Imre emlékének ajánlva. A Rétköz Múzeumban tett látogatásunk után a tanulók beszámolót írnak a látottakról, arról, hogy milyen érzéseket váltottak ki belőlük az egész hét témái, eseményei. (A dokumentációk folyamatosan készülnek) |
| **Értékelés** |
| *Hogyan fogod értékelni a diákok munkáját?*  *Pozitív üzeneteket írok kis lapokra és minden tanuló húz egyet* |
| **Egyéb** |
| *Van-e bármi, amit hasznos tudnunk erről az óratervről?*  A holokauszt téma nagyon érzékeny és mély érzéseket kiváltó téma. A 14 éves korosztály szinte csak a történelem órákon találkozik a témával. Sajnos nem sok idő jut e kegyetlen időszak hathatósabb tanulmányozására órán. Minden lehetőséget igyekszünk megragadni arra, hogy minél többet megtudjanak diákjaink erről az embertelen tettről. Minél többet meg tudjanak és teljes mértékben elítéljék a történteket. Őrizzék és ápolják azon embertársaink emlékét, akik áldozatai lettek a holokausztnak. |